Hildur Guðnadóttir tónskáld hlaut í gær Grammyverðlaun fyrir tónlist sína í kvikmyndinni Joker. Beyonce er orðin sigursælasta konan í sögu verðlaunanna.
Hildur Guðnadóttir tónskáld hlaut í gærkvöld Grammy-verðlaun fyrir tónlist í kvikmyndinni Joker. Lagahöfundurinn og söngkonan Beyonce náði þeim áfanga að verða sigursælasta konan í sögu verðlaunanna.
(Brot úr Black Parade - Beyonce)
Hér er brot úr lagi Beyonce, Black Parade. Fyrir það hlaut hún sín 28. Grammy-verðlaun í gærkvöld og varð þar með sú sigursælasta í sögu þeirra. Fyrra metið átti kántrísöngkonan Alison Krauss. Hljómsveitarstjórinn og lagahöfundurinn Quincy Jones, hefur einnig hlotið 28 styttur, en sá sigursælasti frá upphafi vega er hljómsveitarstjórinn Georg Solti með þrjátíu og ein verðlaun.
Konur voru stóru hlutverki á hátíðinni í gærkvöld. Billie Eilish var meðal vinningshafa, sömuleiðis Taylor Swift og Meghan Thee Stallion var valin nýliði ársins. Athygli okkar beindist að vonum að hinni margverðlaunuðu Hildi Guðnadóttur. Hún hlaut Grammy fyrir tónlist í kvikmyndinni Joker. Hún hefur þar með unnið Óskar, Bafta, Golden Globe og Grammy fyrir verkið sem hefur hlotið einróma lof. Hún þakkaði leikstjóranum Todd Phillips fyrir þá trú sem hann hafði og það rými sem hann veitti henni. Hildur hlaut þessi sömu verðlaun einnig í fyrra fyrir tónlist sína í sjónvarpsþáttunum Chernobyl.
Hildur Guðnadóttir tónskáld hlaut í gær Grammyverðlaun fyrir tónlist sína í kvikmyndinni Joker. Beyonce er orðin sigursælasta konan í sögu verðlaunanna. 